Neil Gaiman

Neil Gaiman, celým menom Neil Richard MacKinnon Gaiman (* 10. november 1960, Portchester, Spojené kráľovstvo) je britský spisovateľ so zameraním na sci-fi a fantasy.

Život
Gaimanova rodina má poľsko-židovské korene. Prastarý otec Neila Gaimana emigroval z Antverp a starý otec sa nakoniec usadil v meste Porthsmouth. Gaimanovi rodičia inklinovali k scientológii, sám Gaiman však túto vieru nevyznáva.

Neil Gaiman vraj vedel čítať už v štyroch rokoch a bol zaujatým čitateľom. Prvá kniha, ktorú čítal bola Pán prsteňov zo školskej knižnice (vtedy boli len prvé dva diely). K siedmym narodeninám dostal sériu Kroniky Narnie. Ďalším obľúbeným čítaním bola Alica v krajine zázrakov (kniha).  

V roku 1983 sa Gaimanovi  a jeho partnerke Mary McGrathovej narodil prvý syn Michael. V marci 1985 sa Gaiman s Mary oženil a v tom istom roku sa im narodila dcéra Holly (neskôr ďalšia dcéra Madeleine). Vtedy začal novinár Gaiman písať svoje prvé poviedky. 

Gaiman s rodinou opustil Britániu a v roku 1992 se usadili v Minneapolise. S Mary sa nakoniec rozviedol. V júni 2009 oficiálne potvrdil svoj vzťah so speváčkou z The Dresden Dolls Amandou Palmer a 3. januára 2011 sa s ňou oženil. Na počesť tohoto aktu prijal do svojho mena priezvisko  "MacKinnon".

Charakteristika tvorby
Slávu si získal scenármi komiksov Sandman, ktorý rozpráva príbehy členov rodiny Večných (Smrt, Osud, Sen, Túžba...), hlavne osud Oneira, inak tiež Morfea, pána ríše snov. Prvý diel sa volá Prelúdiá a nokturná, druhý Domček pre bábiky. 

V roku 1996 napísal scenár k televíznemu seriálu „Nikdekoľvek” (orig. Neverwhere) a knihu s rovnakým názvom odvodenú zo seriálu. „Nikdekoľvek” je príbeh jedného obyčajného obyvateľa Londýna, ktorý pomôže dievčaťu, ktoré nájde zranené na ulici. Následkom toho prichádza o svoj dovtedajší život, keď sa prepadne do „Podlondýna“, sveta zvláštnych bytostí a tak trochu aj kúziel. 

S Terrym Pratchettom napísal román v žánri humorné fantasy „Dobré znamenia”, príbeh o zrodení Antikrista a blížiaceho sa  Armageddonu, aktívne sabotovaného anjelom Azirafaelom a démonom Crowleym, ktorí si svet ľudí príliš obľúbili. 

Napísal aj román „American Goods”  (Americkí bohovia), na ktorý voľne nadviazal knihou „Anansiho chlapci” (orig. Anansi Boys). Americkí bohovia sú príbehom úpadku starých bohov po príchode do „Nového sveta” a stretnutia medzi pôvodnými bohmi (Odin, Thor, Černobog, Fae...) a bohmi modernými (Media, Počítačový chlapec). Anansiho chlapci sú príbehom dvoch synov Anansiho, pavúčieho boha, ktorý pred niekoľkými rokmi ukradol príbehy Tigrovi a tým zmenil svet.

Jednou z jeho ďalších kníh je „Stardust” (Hviezdny prach), rozrávka o chlapcovi, synovi človeka a dievčaťa z ríše čarov a o jeho ceste po spadnutej hviezde, ktorú sľúbil dať svojej láske za jej ruku. Neil nezabudol spomenúť, že na tejto knihe nespolupracovalo žiadne dieťa, čo neľutuje. 

Okrem už uvedených diel napísal rozprávku „Koralina”. Ide o klasický príbeh o malom dievčatku, ktoré zlá čarodejnica ukradla rodičom a táto sa musí nájsť, inak sa z nej stane bezduchá bábika. Príbeh je však napísaný tak, že patrí do žánru horor.

„The Graveyard Book” je román v žánri fantasy, ktorý Gaiman napísal v roku 2008 a bol ocenený vyznamenaniami Newbery a Carnegie medals.   

Okrem románov píše Neil Gaiman tiež piesne, básne poviedky a filmové a televízne scenáre, napríklad „Pán času”. Napísal aj scenár k filmu Mask Mirror, na ktorom spolupracoval s režisérom filmu Daveom McKeanom. Jeho romány Stardust Hviezdny prach a Koralina sa dočkali filmovej adaptácie, Hviezdny prach s Robertom de Nirom, Michelle Pfeifferovou a Claire Danesovou v hlavných úlohách. 

Väčšinu diela Neila Gaimana je možné zaradiť do podžánru „urban fantasy”, čo je mierne zjednodušené fantasy odohrávajúce sa na pozadí skutočného sveta, často mesta. Gaiman o sebe tvrdí, že od malička túžil rozprávať príbehy. Väčšina jeho čitateľov hodnotí jeho knihy a príbehy ako originálne, čítavé a veľmi osobité.

Dielo

Komiksová séria o Sandmanovi
Volume One:
 Sleep of the Just, 1.
 Imperfect Hosts, 2.
 ...Dream a little Dream of Me, 3.
 A Hope in Hell, 4.
 Passengers, 5.
 24 Hours, 6.
 Sound and Fury, 7.
 The Sound of her Wings, 8.
 Tales in the Sand, 9.
 The Doll´s House, 10.
 Moving In, 11.
 Playing House, 12.
 Men of Good Fortune, 13.
 Collectors, 14.
 Into the Night, 15.
 Lost Hearts, 16
 Calliope, 17.
 A Dream of a Thousand Cats, 18.
 A Midsummer Night´s Dream, 19.
 Façade, 20.
 
Volume Two:
 Season of Mists: A prologue, 21.
 Season of Mists: Chapter One, 22.
 Season of Mists: Chapter Two, 23.
 Season of Mists: Chapter Three, 24.
 Season of Mists: Chapter Four, 25.
 Season of Mists: Chapter Five, 26.
 Season of Mists: Chapter Six, 27.
 Season of Mists: Epilogue, 28.
 Distant Mirrors: Thermidor, 29.
 Distant Mirrors: August, 30.
 Distant Mirrors: Three Septembers, 31.
 A game of You. Chapter One:Slaughter on Fifth Avenue, 32.
 A game of You. Chapter Two:Lullabies of Broadway, 33.
 A Game of You. Chapter Three:Bad Moon Rising, 34.
 A Game of You. Chapter Four:Beginning to See the Light, 35.
 A Game of You.  Chapter Five: Over the Sea to Sky, 36.
 A Game of You. hapter Six: I Woke Up and One of Us Was Crying, 37.
 Convergence: The Hunt, 38.
 Convergence: Soft Places, 39.
 
 A Sandman Miscellany
 Afterwords by Neil Gaiman
 Biographies

Ďalšie komiksy
 Violent cases, 1987,(ilustrácie Dave McKean), (česky: Vraždy a housle)
 Endless Nights, Věčné noci (2003, príbehy napísané na motívy Sandmana)

Romány
 Good Omens, Dobré znamenia, (1990, spoločne s Terrym Pratchettom), vydal Workman Pubishing, Cena: Locus and World Fantasy nominácia z najlepší román, 1991
 Neverwhere, Nikdekoľvek (1996, románová verzia televizneho seriálu z toho istého roku), vydal BBC Books
 Stardust, Hviezdny prach (1999), vydavateľ William Morrow, Cena: Locus Fantasy Award, 1999
 American Gods, Americkí bohovia (2001), vydavateľ William Morrow, Ceny: Hugo, Nebula, Bram Stoker and Locus Awards winner, 2002, British Science Fiction Award nominee, 2001, British and World Fantasy Award nominee, 2002.
 Coraline (2002), ilustrácie od Dave McKean, Ceny: 2003 Hugo, Stoker, Locus and British SF Award winner, 2004 Nebula Award winner
 Anansi Boys, slov. Anansiho chlapci (2005, volné pokračovanie románu Americkí bohovia), vydav. Harper Collins, Cena: British and Locus Fantasy Awards winner, 2006
 InterWorld, slov. Medzisvet (2007, spoločne s Michaelom Reavesom), vydav. HarperCollins
 The Graveyard Book (2008), vydavateľ:Harper Collins, Ceny: 2009 Hugo Awards winner, Newbery Medal, British Fantasy and World Fantasy Awards nominee, 2009, 2010 Carnegie medal
 The Silver Dream, (2013, spolu s Michaelom Reavesom a Mallory Reavesovou), vydav. Harper Collins
 The Ocean at the End of the Lane, (2013), vydav.William Morrow, Ceny: 2013 National Book Awards (British), Book of the Year
2013 Nebula Award   for Best Novel, Nominee, 2014 Locus Award for Best Fantasy Novel, 2014 World Fantasy Award for Best :Novel, Nominee, Ceny: 2014 Locus Award for Best Fantasy Novel, 2014 World Fantasy Award for Best Novel, Nominee
 Eternity's Wheel (2015, spoločne s Michaelom Reavesom a Mallory Reavesovou), vydav. Harper Collins
 Norse Mythology, Severská mytológia, 2017, vyd. Bloomsbury, Cena Audie Award for Narration By The Author or Authors

Zbierky poviedok
 Angels and Visitations (1993)
 Smoke and Mirrors  (1998)
 Fragile Things, (2006)
 M Is for Magic (2007)
 Trigger Warning, Předběžné varování (2015)

Slovenské vydania
 Americkí bohovia, Slovart, 2017, Neil Gaiman
 Nikdekoľvek, Slovart, 2019, ISBN 9788055637402, Neil Gaiman
 Dobré znamenia, Slovart, 2020, ISBN 9788055642987, autori: Neil Gaiman a Terry Pratchett
 Severská mytológia, Slovart, 2018, ISBN 9788055629797, Neil Gaiman

Referencie

Iné projekty

Externé odkazy
 Knihy pre deti od Neila Gaimana

Zdroj

Britskí spisovatelia science-fiction
Britskí spisovatelia románov
Nositelia ceny Hugo